Mahekalu ya Abu Simbel

400px|thumb|Mahekalu ya Abu Simbel baada ya uhamisho
**Mahekalu ya Abu Simbel** ni mahekalu mawili makubwa yaliyojengwa zamani za Misri ya Kale. Yanapatikana upande wa magharibi wa Ziwa Nasser katika Nubia, Misri ya Kusini. 

Ni maarufu kutokana na uzuri wake na pia kwa sababu yalihamishwa mwaka 1968 kutoka mahali pa awali kando ya mto Nile kwenda mahali pa juu kilimani kwa sababu ya kujaza kwa Ziwa Nasser nyuma ya lambo la Aswan kwa shabaha ya kuyatunza kutoka maji ya ziwa jipya.
 

Pamoja na mahekalu mengine ya Nubia yameingizwa katika orodha ya urithi wa dunia ya UNESCO.

## Ujenzi
[300px|thumb|Hekalu dogo, sanamu za farao na malkia pamoja na mwandishi wa [hiroglifi]]
Mahekalu yalijengwa wakati wa utawala wa Farao Ramses II katika karne ya 13 KK. Mfalme huyo aliagiza ujenzi baada ya ushindi wake katika mapigano ya Kadesh kama kumbukumbu kwa ajili yake mwenyewe na malkia yake Nefertari.

Ujenzi ulianza mnamo mwaka 1264 KK ukaendelea takriban kwa miaka 20. Jina la jengo kuu lilikuwa "Hekalu la Ramses mpendwa wa mungu Amun". Kusudi la kujenga kwenye mpaka wa kusini wa milki ilikuwa kuwaonyesha majirani ukubwa na nguvu ya farao. Ilisaidia pia kusambaza dini ya Misri katika maeneo ya kusini.

Mahekalu yalijengwa kwenye mtelemko mkali wa mwamba. Ukumbi ulikatwa kama pango ndani ya mwamba. Uso wa nje ulipambwa kwa sanamu zilizochongwa kutoka mwamba wenyewe. Hekalu kubwa lilijengwa kwa heshima ya miungu Ra-Harakhty, Ptah na Amun. Ina sanamu nne kubwa za Ramses II. Hekalu dogo lilikuwa kwa heshima ya mungu wa kike Hathor aliyechongwa kwa uso wa malkia Nefertari.

## Upotevu na kutambuliwa upya
200px|thumb|Ukumbi wa hekalu kubwa wenye nguzo 8 zilizochongwa kwa kumwonyesha mungu Osiris
Katika mwendo wa karne nyingi dini ya Misri ilibadilika na mahekalu hayakutumiwa tena. Mnamo karne ya 6 BK mchanga wa jangwa lilishafunika sanamu usoni mwa hekalu hadi magoti. Baadaye hapakuwa na taarifa tena, na mahekalu yalisahauliwa. 

Mwaka 1813 Mswisi Jean-Louis Burckhardt aliona sehemu za mawe ya paa zilizotokeza juu ya mchanga. Alimwambia Mwitalia Giovanni Belzoni juu ya mahali, lakini huyu akichimba alishindwa kukuta geti la kuingia. 

Mwaka 1817 alirudi akachimba upya akaweza kuingia ndani. Mnamo mwaka 1825 Mwingereza Edward William Lane alichora picha na kuiweka katika kitabu chake cha mwongozo wa Misri.

Jina la Abu Simbel linasemekana lilikuwa jina la kijana mwenyeji aliyewaongoza hao wapelelezi Wazungu hadi mahali pa hekalu.

## Uhamisho
200px|thumb|Vipande vya sanamu za Ramses ziliunganishwa mahali mpya
Tangu mwaka 1960 lambo la Aswan lilianza kujengwa na kuzuia mwendo wa mto Nile. Ilionekana ya kwamba maji ya Ziwa Nasser yalielekea kufunika mahekalu. Wataalamu kutoka nchi nyingi walianza kukusanya pesa kwa uhamisho wa majengo. 

Kazi iliyogharamia dola za Marekani milioni 40 ilianza mwaka 1964 iliyotekelezwa na kundi la kimataifa ya wanaakiolojia na wahandisi chini ya usimamizi wa UNESCO. Mwamba ya mahekalu ulikatwa katika vipande vikubwa vya tani 20-30 vilivyopelekwa mahali pa juu na kuunganishwa tena mita 65 za juu na mita 200 kutoka maji.

Leo hii kuna mamia ya watalii wanaotembelea mahekalu kila siku kwa meli au kwa ndege wakitumia kiwanja cha ndege kilichojengwa.

## Picha

Image:Abu_Simbel_Temple_May_30_2007.jpg|Hekalu la Ramses II huko Abu Simbel
Image:S F-E-CAMERON EGYPT 2006 FEB 00671.JPG|Sanamu ya Ramses II 
Image:SFEC_EGYPT_ABUSIMBEL_2006-001.JPG|Hekalu la Ramses II
Image:S10.08 Abu Simbel, image 9498.jpg|Abu Simbel
Image:S10.08 Abu Simbel, image 9494.jpg|Hekalu la Ramses II
Image:S10.08 Abu Simbel, image 9488.jpg|Abu Simbel
Image:S10.08 Abu Simbel, image 9489.jpg|Abu Simbel
Image:S10.08 Abu Simbel, image 9492.jpg|Abu Simbel
Image:S10 08 Abu Simbel, image 9491.jpg|Abu Simbel
Image:S10 08 Abu Simbel, image 9487.jpg|Abu Simbel

Image:MyAbu Simbel.jpg|
Image:Nefertari_Temple_Abu_Simbel_May_30_2007.jpg|Hekalu la Nefertari huko Abu Simbel
Image:NefertariOfferingToHathor crop.jpg|Nefertari anatoa sadaka kwa mungu Hathor

Image:S10.08 Abu Simbel, image 9506.jpg|Hooper Brooklyn Museum Archives
Image:S10.08 Abu Simbel, image 9504.jpg|Goodyear Brooklyn Museum Archives
Image:S10.08 Abu Simbel, image 9502.jpg|Abu Simbel
Image:S10.08 Abu Simbel, image 9495.jpg|Abu Simbel

## Tazama pia
* Orodha ya Urithi wa Dunia katika Afrika

## Marejeo
## Tovuti za nje
*Abu Simbel archeological site @ Google Maps
*Abu Simbel  at the website of *Egypt State Information Service*
*Abu Simbel at Aldokkan 
*Abu Simbel temples' plan 
*Abu Simbel temples images
*Abu Simbel map, images and info 
*Abu Simbel UNESCO page